smcproject/ml-wiki-sentences huggingface dataset:
ഇത് ഇപ്പോൾ സെജിയാംഗ് പ്രവിശ്യയിലുള്ള (浙江) നൻക്സൺ ജില്ലയിലെ ഒരു നഗരമായ ഷാൻലിയനിൽ (善琏) ഉണ്ടാക്കുന്നു.
An inkstick made in the form of lotus leaves and flowers.
മഷി
ഹാൻ രാജവംശക്കാലത്ത് നിർമ്മിച്ച ഒരു കൃത്രിമ മഷി ആണ് ഇങ്ക് സ്റ്റിക് (ചൈനീസ്: 墨).
ഈ മഷി ഗ്രാഫൈറ്റ് , വെർമിലിയൺ തുടങ്ങിയ പ്രകൃതിദത്തമായ ധാതുക്കളുടെ അടിസ്ഥാനത്തിലായിരുന്നു.
ദ്രാവകരൂപത്തിലുള്ള മഷിയായിരുന്നു ആദ്യകാലങ്ങളിൽ ഉപയോഗിച്ചിരുന്നത്.
കൂടാതെ അവ സൂക്ഷിച്ചു വച്ചിരുന്നതുമില്ല.
A detail from The Treatise on Calligraphy by Sun Guoting (646–691).
Ink on Paper.
മൺപാത്ര കണ്ടെയ്നറുകളിൽ പൈൻമരം കത്തിച്ച് കിട്ടുന്ന കട്ടിയുള്ള ചാരം പശയും ചേർത്ത് കുഴച്ച് ഇങ്ക്സ്റ്റിക്ക് രൂപത്തിലാക്കിയാണ് മഷി ഉണ്ടാക്കുന്നത്.
രൂപകല്പന ചെയ്ത ശേഷം പൂർണ്ണമായും വരണ്ടതും ഇരുണ്ടതുമായ പരിതഃസ്ഥിതിയിൽ മഷി ഉണങ്ങാൻ വേണ്ടി രണ്ടു വർഷമെടുക്കും.
സൗരഭ്യത്തിനും മഷിയുടെ പരിരക്ഷയ്ക്കും വേണ്ടി ഉയർന്ന ഗുണമേന്മയുള്ള ഇങ്ക്സ്റ്റിക്ക് ഉണ്ടാക്കുമ്പോൾ പൊടിച്ച സുഗന്ധദ്രവ്യങ്ങളും ഓഷധികളും ഉപയോഗിക്കുന്നു.
കടലാസ്
100 എഡി ഒന്നാം ദശകത്തിൽ ചൈന ആദ്യമായി കടലാസ് (ചൈനീസ്: പരമ്പരാഗത 紙, ലളിതമായ 纸; പിന്യിൻ: zhǐ ⓘ ) വികസിപ്പിച്ചു.
എന്നാൽ കടലാസിൻറെ കണ്ടുപിടിത്തത്തിനുമുമ്പ് തന്നെ മുള സ്ലിപ്സും സിൽക്കും എഴുതുവാൻ ഉപയോഗിച്ചിരുന്നു.
കടലാസ് ഉത്പാദനത്തിന്റെ പല രീതികളും ചൈന നൂറ്റാണ്ടുകളായി ആണ് വികസിപ്പിച്ചെടുത്തത്.
എന്നിരുന്നാലും ഏറ്റവും ഉയർന്ന മൂല്യമായി കരുതുന്ന കടലാസ് അൻഹുയി പ്രവിശ്യയിലെ ജിൻക്സിയാനിലേതാണ് (泾 县).
A Duan Inkstone in the shape of a pond.
മഷി കല്ലുകൾ
മഷി കല്ലുകൾ (ചൈനീസ്: പരമ്പരാഗതം 硯 അഥവാ  硯臺; ലളിതമായ 砚 അഥവാ 砚台; പിൻയിൻ: yàn ⓘ അല്ലെങ്കിൽ yàn tái ) ഇങ്ക് സ്റ്റിക്ക് പൊടിച്ചെടുക്കാൻ ഉപയോഗിക്കുന്നു.
ചിത്രശാല Inkstone and Inkstick Seal and Seal Paste Paper, Paperweight and Deskpad Brushes; Head types, Compositions and Brush sizes അവലംബം
ഫോർക്ക് (ചെസ്സ്) a b c d e f g h 8 8 7 7 6 6 5 5 4 4 3 3 2 2 1 1 a b c d e f g h The white knight forks Black's king and rook .
Black's pawn forks the white rooks.
ചെസ്സിൽ, ഒന്നിലധികം കരുക്കളെ ഒരു കരു കൊണ്ട് ആക്രമിക്കുന്ന  തന്ത്രത്തെയാണ് ഫോർക്ക് എന്ന് പറയുന്നത്.
സാധാരണയായി രണ്ടു കരുക്കളെയാണ് ആക്രമിക്കാറുള്ളത്.
അതുകൊണ്ട് പലപ്പോഴും ഇതിനെ ഇരട്ട ആക്രമണം എന്നും പറയുന്നു.
ഏതിരാളിയുടെ കരുക്കളെ വെട്ടിയെടുക്കാനാണ് സാധാരണയായി ഈ തന്ത്രം കൂടുതലായും പ്രയോഗിക്കുന്നത്.
ഒറ്റ നീക്കത്തിൽ ഒന്നിലധികം കരുക്കളെ രക്ഷിച്ചെടുക്കുകയെന്നത് ഏതിരാളിയെ പ്രശ്നത്തിലാക്കാനും കരുനഷ്ടം സംഭവിക്കുന്നതിനും കാരണമാകുന്നു.
ചെസ്സിലെ മറ്റു തന്ത്രങ്ങളുമായി ചേർത്ത് ഫോർക്ക് പലപ്പോഴും ഫലപ്രദമായി ഉപയോഗിക്കാറുണ്ട്.
കാലാളു കൊണ്ടുള്ള ഫോർക്ക് a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കാലാൾ വെളുത്ത തേരുകളെ ഫോർക്ക് ചെയ്തിരിക്കുന്നു.
ചിത്രത്തിൽ കാണിച്ചിരിക്കുന്നത് കാലാളിനെ കൊണ്ടുള്ള ഫേർക്ക് ചെയ്യൽ ആണ്.
ഇവിടെ കാലാൾ രണ്ടു തേരുകളെ ഒരേസമയം ആക്രമിച്ചിരിക്കുന്നു.
ഏതു തേരിനെ മാറ്റിയാലും കാലാൾ  ഒരു തേരിനെ എടുക്കുന്നു.
ചില സന്ദർഭങ്ങളിൽ ഇതിൽ നിന്നും രാജാവിനു ചെക്കുവച്ചു രക്ഷപെടാവുന്നതാണ്.
മറ്റൊരു രക്ഷപെടൽ കാലാളിനെ 'പിൻ' ചെയ്തുകൊണ്ട് നടത്താവുന്നതാണ്.
ഈ  രണ്ടുരക്ഷപെടലും വളരെ വിരളമായി മാത്രമേ സംഭവിക്കാറുള്ളൂ.
മന്ത്രിയെ കിട്ടുന്ന ഫോർക്ക് ചെയ്യൽ കഴിഞ്ഞാലുള്ള  ഏറ്റവും ലാഭകരമായ ഒരു ഫോർക്ക് ചെയ്യലാണിത്.
കുതിര കൊണ്ടുള്ള ഫോർക്ക് ചെയ്യൽ a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കുതിര കറുത്ത രാജാവിനെയും തേരിനെയും മന്ത്രിയെയും  ഫോർക്ക് ചെയ്തിരിക്കുന്നു.
മന്ത്രിയെ കിട്ടുന്ന ഈ ഫോർക്ക് ചെയ്യൽ ഏറ്റവും ലാഭകരമായ ഒന്നാണ്.
ഇവിടെ കുതിരയെ വെട്ടിമാറ്റാൻ  സാധിക്കാത്തിടത്തോളം എതിരാളിക്ക് മന്ത്രിയെ നഷ്ടപെടുന്നു.
ഇവിടെ മന്ത്രിയാണോ തേരാണോ വെട്ടിയെടുക്കേണ്ടതെന്ന് വെളുത്ത കുതിരക്കു തീരുമാനിക്കാം.
റോയൽ ഫോർക്ക്
കുതിര ഉപയോഗിച്ച് മന്ത്രിയെയും രാജാവിനെയും  ഫോർക്ക് ചെയ്യുന്നതിനെയാണ് 'റോയൽ ഫോർക്ക്' എന്ന് പറയുന്നത്.
ഫോർക്കുകളിൽ വെച്ച് ഏറ്റവും ലാഭകരമായ ഒന്നാണിത്.
ആന കൊണ്ടുള്ള ഫോർക്ക് ചെയ്യൽ a b c d e f g h 8 8 7 7 6 6 5 5 4 4 3 3 2 2 1 1 a b c d e f g h വെളുത്ത ആന  കറുത്ത തേരുകളെ   ഫോർക്ക് ചെയ്തിരിക്കുന്നു.
ആനക്ക് പകരം തേരിനെ കിട്ടുന്ന ഒരു ഫോർക്ക് ചെയ്യൽ ചിത്രത്തിൽ കാണിച്ചിരിക്കുന്നു.
സാധാരണയായി ഒരേ കോണോടു കോണായി മാത്രമേ ഇത് വരികയുല്ലൂ.
ചെക്കു വച്ചും ആനയെ പിൻ ചെയ്തും ഈ ഫോർക്കിൽ നിന്നും രക്ഷപെടാൻ സാധിക്കും.
ആനയും കുതിരയും സംയുക്തമായുള്ള ഫോർക്ക് ചെയ്യലും പിൻ ചെയ്യലും a b c d e f g h 8 8 7 7 6 6 5 5 4 4 3 3 2 2 1 1 a b c d e f g h വെളുത്ത ആനയും കുതിരയും സംയുക്തമായുള്ള  ഫോർക്ക് ചെയ്യലും പിൻ ചെയ്യലും .
കറുത്ത മന്ത്രി ആനയെ വെട്ടിയെടുത്താൽ വെളുത്ത കുതിര c7-ലേക്ക് ചാടി കറുത്ത മന്ത്രിയെയും രാജാവിനെയും ഫോർക്ക് ചെയ്യുന്നു.
ഈ ഉദാഹരണം ഫോർക്ക് ചെയ്യലിന്റെയും പിൻ ചെയ്യലിന്റെയും ശക്തിവിളിച്ചോതുന്ന ഒന്നാണ്.
വെളുത്ത ആനയും കുതിരയും സംയുക്തമായുള്ള ഫോർക്ക് ചെയ്യലും പിൻ ചെയ്യലും.
ഫോർ നൈറ്റ്സ് വിത്ത് അന്ന ഇംഗ്ലീഷ് വിലാസം https://ml.wikipedia.org/wiki/Four_Nights_with_Anna
ജെഴ്സി സ്കൊളിമോസ്ക്കി സംവിധാനവും, രചനയും നിർവഹിച്ച 2008-ൽ പുറത്തിറങ്ങിയ പോളിഷ് ചലച്ചിത്രമാണ് ഫോർ നൈറ്റ്സ് വിത്ത് അന്ന .
ഏറ്റവും മികച്ച സംവിധായകനും, ഛായാഗ്രാഹകനുമുള്ള പോളിഷ് അക്കാദമി പുരസ്ക്കാരങ്ങൾക്ക് ചിത്രം അർഹമായി.
2008-ലെ ടോക്കിയോ അന്താരാഷ്ട്ര ചലച്ചിത്ര മേളയിൽ പ്രത്യേക ജൂറി പുരസ്ക്കാരവും ചിത്രം നേടുകയുണ്ടായി.
കുറഞ്ഞ സംഭാഷണങ്ങളും, ഇരുണ്ട ഫ്രെയിമുകളുടെ ആധിക്യവുമുള്ള ചിത്രം സ്കൊളിമോസ്ക്കിയുടെ സംവിധായക മികവ് വിളിച്ചോതുന്ന സൃഷ്ടിയാണ്.
കഥാ പശ്ചാത്തലം
ഒക്കറാസാ അന്തർമുഖനും, ഒറ്റപ്പെട്ട സാമൂഹിക ജീവിതം നയിക്കുന്നയാളുമാണ്.
നിരപരാധിയായ അയാൾ സാഹചര്യ തെളിവുകളുടെ അടിസ്ഥാനത്തിൽ, അന്നയെ റേപ്പ് ചെയ്തു എന്ന കുറ്റത്തിന് ജയിൽ ശിക്ഷയനുഭവിച്ചിട്ടുണ്ട്.
ശിക്ഷ കഴിഞ്ഞിറങ്ങിയ അയാൾക്ക് അന്ന ജോലിചെയ്യുന്ന അതേ ആശുപത്രിയിലെ സ്മശാനത്തിൽ ജോലി ലഭിക്കുന്നു.
അന്നയെ അവളറിയാതെ പിന്തുടരുകയും നിരീക്ഷിക്കുകയും ചെയ്യുന്ന അയാൾ അവളുടെ വീടിനുള്ളിൽ പ്രവേശിക്കുകയും ഉറങ്ങികിടക്കുന്ന അന്നയോടോപ്പം നാല് രാത്രികൾ ചിലവഴിക്കുകയും ചെയ്യുന്നു.
ജോലിയിൽനിന്ന് പിരിച്ചുവിട്ടപ്പോൾ ലഭിച്ച പണമുപയോഗിച്ച് അയാൾ അന്നയ്ക്കായി ഒരു മോതിരം വാങ്ങുന്നു.
പിടിക്കപ്പെട്ടശേഷം കോടതിമുറിയിലെത്തിയ ഒക്കറാസാ അന്നയോടുള്ള പ്രണയം വെളിപ്പെടുത്താൻ നിർബദ്ധിതനാകുന്നു.
ജയിൽ ശിക്ഷകഴിഞ്ഞു തിരിച്ചെത്തിയ അയാൾക്ക് മുൻപിൽ അന്നയുടെ വീട് നിന്നയിടം ശൂന്യത മാത്രം അവശേഷിപ്പിച്ചുകൊണ്ട് ചിത്രം അവസാനിക്കുന്നു.
പുരസ്കാരങ്ങൾ 2009 Polish Film Awards Best Cinematography (Najlepsze Zdjecia)- Adam Sikora Best Director (Najlepsza Rezyseria)- ജെഴ്സി സ്കൊളിമോസ്ക്കി 2008 Polish Film Festival Best Production Design 	Marek Zawierucha Best Sound -Frédéric de Ravignan, Philippe Lauliac, Gérard Rousseau Honorable Mention - ജെഴ്സി സ്കൊളിമോസ്ക്കി 2008 Tokyo International Film Festival Special Jury Prize - ജെഴ്സി സ്കൊളിമോസ്ക്കി അവലംബം പുറമെ നിന്നുള്ള കണ്ണികൾ ഫോർ നൈറ്റ്സ് വിത്ത് അന്ന ഇന്റർനെറ്റ് മൂവി ഡാറ്റാബേസിൽ Four Nights with Anna - rottentomatoes Four Nights with Anna - senses of cinema 4 Nights With Anna Interview
ഫോർ യുവർ ഐസ് ഒൺലി
ബ്രിട്ടീഷ് എഴുത്തുകാരനായ ഇയാൻ ഫ്ലെമിംങ് രചിച്ച ചെറുകഥാസമാഹാരമാണ് ഫോർ യുവർ ഐസ് ഓൺലി .
ബ്രിട്ടീഷ് രഹസ്യപോലീസ് ഏജന്റായ കമാന്റർ ജെയിംസ് ബോണ്ട് കഥാപാത്രമാവുന്ന കഥകളാണ് ഇവ.
1960 ഏപ്രിൽ 11 ന് ജൊനാതൻ കേപ്പാണ് ഈ കഥാസമാഹാരം പ്രസിദ്ധീകരിച്ചത്.
ജെയിംസ് ബോണ്ട് നോവലുകൾ എഴുതിയിരുന്ന ഫ്ലെമിങ് തന്റെ രീതി മാറ്റി ചെറുകഥകളിലേക്ക് ശ്രദ്ധ കേന്ദ്രീകരിക്കുന്നത് ഈ സമാഹാരം മുതലാണ്.
ഈ സമാഹാരത്തിൽ അഞ്ച് ചെറുകഥകളാണ് ഉള്ളത്.
ഫ്രം എ വ്യൂ ടു എ കിൽ , ഫോർ യുവർ ഐസ് ഒൺലി , ക്വാണ്ടം ഓഫ് സൊലേസ് , റിസികോ , ദ ഹിൽഡർബ്രാന്റ് റാറിറ്റി .
നാല് കഥകൾ വിവിധ ടെലിവിഷൻ സീരീസിനുവേണ്ടി എഴുതിയവയിൽനിന്നും എടുത്തതാണ്.
അഞ്ചാമത്തെ കഥ നേരത്തേ എഴുതിയതും പ്രസിദ്ധീകരിക്കാതിരുന്നതുമാണ്.
ചില പരീക്ഷണങ്ങൾ കഥാരചനയിലും ശൈലിയിലും നടത്തിയിട്ടുണ്ട്.
ഫ്ലെമിങ് വളരെയധികം ബഹുമാനിച്ചിരുന്ന ഡബ്ലിയു സോമർസെറ്റ് മോമിനു വേണ്ടി എഴുതിയ ഹോമേജിലും ഇത് നിഴലിക്കുന്നു.
മൊഹമ്മദ് അസ്‌ഹറുദ്ദീൻ ഇംഗ്ലീഷ് വിലാസം https://ml.wikipedia.org/wiki/Mohammad_Azharuddin
മൊഹമ്മദ് അസ്‌ഹറുദ്ദീൻ ഇന്ത്യൻ ക്രിക്കറ്റ് ടീമിന്റെ മുൻ ക്യാപ്റ്റനായിരുന്നു.
ഇന്ത്യ കണ്ട ഏറ്റവും മികച്ച സ്ലിപ് ഫീൽഡർമാരിലൊരാളായിരുന്നു അസ്‌ഹർ.
1963 ഫെബ്രുവരി 8നു ആന്ധ്രയിലെ ഹൈദരാബാദിൽ ജനിച്ചു.
മികച്ച ബാറ്റ്സ്മാനും ഫീൽഡറുമായിരുന്ന അസ്‌ഹർ തൊണ്ണൂറുകളിൽ ഇന്ത്യൻ ടീമിനെ നയിച്ചു.
ടെസ്റ്റ് ക്രിക്കറ്റിൽ 22 സെഞ്ചുറികളടക്കം ആറായിരത്തിലധികം റൺസും ഏകദിനത്തിൽ ഒൻപതിനായിരത്തിലധികം റൺസും നേടിയ അസ്‌ഹറുദ്ദീൻ ഇന്ത്യയുടെ ഏറ്റവും മികച്ച ക്യാപ്റ്റന്മാരിലൊരാളുമായിരുന്നു.
ദക്ഷിണാഫ്രിക്കൻ ക്യാപ്റ്റനായിരുന്ന ഹാൻസി ക്രോണ്യേ ഉൾപ്പെട്ട മൽസര ഒത്തുകളിയിൽ പെട്ട്  രണ്ടായിരാമാണ്ടിൽ ആജീവനാന്തവിലക്കു കൽ‌പ്പിച്ചതോടെ അസ്‌ഹറുദ്ദീന്റെ കരിയർ അവസാനിച്ചു.
ഇപ്പോൾ ലോകസഭാംഗമാണ്‌ അസ്‌ഹർ.
ഉത്തർപ്രദേശിലെ മുറാദാബാദ് ലോകസഭാമണ്ഡലത്തിൽ നിന്ന് കോൺഗ്രസ്സ് ടിക്കറ്റിലാണ്‌ അദ്ദേഹം എം.പി യായി വിജയിച്ചത്.
1963 ഫെബ്രുവരി 8-ന് ഹൈദരാബാദിലെ ഹിമായത്ത് നഗറിൽ ജനിച്ചു.
ഹൈദരാബാദിലെ ആൾ സെയ്ന്റസ് സ്കൂൾ, നിസാം കോളജ് എന്നിവിടങ്ങളിൽ നിന്നായി പഠനം പൂർത്തിയാക്കി.
ബികോം.
ബിരുദധാരിയായ ഇദ്ദേഹം സ്റ്റേറ്റ് ബാങ്ക് ഓഫ് ഇന്ത്യയുടെ ഹൈദരാബാദ് ശാഖയിൽ ഉദ്യോഗസ്ഥനായിരുന്നു.
ഔദ്യോഗിക ജീവിതം ഫസ്റ്റ് ക്ലാസ് ക്രിക്കറ്റിൽ
ക്രിക്കറ്റ് പാരമ്പര്യമുള്ള കുടുംബമായിരുന്നു അസ്ഹറിന്റേത്.
മാതുലൻ സൈനുൽ ആബീദിൻ 60-കളിൽ ഉസ്മാനിയാ സർവകലാശാലാ ടീമിന്റെ ക്യാപ്റ്റനായിരുന്നു.
രണ്ടു സഹോദരന്മാരും ക്രിക്കറ്റ് കളിക്കാരായിരുന്നു.
1981-82-ൽ രഞ്ജി ട്രോഫിയിൽ ഹൈദരാബാദിനുവേണ്ടി കളിച്ചുകൊണ്ടാണ് അസ്‌ഹർ ഫസ്റ്റ് ക്ളാസ് ക്രിക്കറ്റിൽ അരങ്ങേറ്റം കുറിച്ചത്.
1984-ൽ ദിലീപ് ട്രോഫിയിൽ ഡബിൾ സെഞ്ച്വറി നേടിയ ഇദ്ദേഹം അക്കൊല്ലം സിംബാബ്‌വേ പര്യടനം നടത്തിയ 25 വയസ്സിന് താഴയുള്ളവരുടെ ദേശീയടീമിലേക്ക് തിരഞ്ഞെടുക്കപ്പെട്ടു.
അതിലെയും ബുച്ചിബാബു ടൂർണമെന്റിലെയും ഉജ്ജ്വല ഫോമായിരുന്നു ഇദ്ദേഹത്തിന് ദേശീയ ടീമിലേക്കുള്ള വഴിയൊരുക്കിയത്.
അന്താരാഷ്ട്രക്രിക്കറ്റിൽ
21-ാം വയസ്സിൽത്തന്നെ അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ച അസ്‌ഹർ തന്റെ വരവറിയിച്ചത് ലോകറെക്കോർഡ് സ്ഥാപിച്ചു കൊണ്ടായിരുന്നു.
1984-ൽ ഇംഗ്ലണ്ടിനെതിരെ നടന്ന അരങ്ങേറ്റ ടെസ്റ്റ് പരമ്പരയിലെ ആദ്യ മൂന്നു മത്സരങ്ങളിൽ തുടർച്ചയായ സെഞ്ച്വറികൾ ഇന്നും മറികടക്കപ്പെടാത്ത ലോകറെക്കോർഡായി നിലനിൽക്കുന്നു.
1985-ൽ ഇംഗ്ലണ്ടിനെതിരെ തന്നെയായിരുന്നു ഏകദിന അരങ്ങേറ്റവും.
തുടർന്ന് ബാറ്റിംഗിൽ കൈവരിച്ച നേട്ടങ്ങൾ നിരവധിയാണ്.
99 ടെസ്റ്റ് മത്സരങ്ങളിൽ ദേശീയ ടീമിന്റെ ജഴ്സിയണിഞ്ഞ ഇദ്ദേഹം 22 സെഞ്ച്വറികളോടെ 6215 റൺസ് നേടി.
334 ഏകദിനങ്ങളിൽ നിന്നായി 7 സെഞ്ച്വറികളോടെ 9378 റൺസും നേടിയിട്ടുണ്ട്.
ഫസ്റ്റ് ക്ലാസ് ക്രിക്കറ്റിൽ 229 മത്സരങ്ങളിലായി 15855 റൺസാണ് അസ്ഹറിന്റെ സമ്പാദ്യം.
1991-94 കാലഘട്ടത്തിൽ ഇംഗ്ലണ്ടിലെ ഡെർബിഷെയറിന് വേണ്ടിയും പാഡണിഞ്ഞിട്ടുണ്ട്.
ബാറ്റിംഗിൽ അസ്ഹർ കൈവരിച്ച നേട്ടങ്ങൾക്കപ്പുറം, വേറിട്ട ബാറ്റിംഗ് ശൈലികൊണ്ടായിരുന്നു അസ്ഹർ ഏറെ ശ്രദ്ധിക്കപ്പെട്ടത്.
മധ്യനിരയിൽ തന്റെ സ്വതഃസിദ്ധമായ 'റിസ്റ്റ് ഫ്ലിക്ക്' ശൈലിയിൽ ബാറ്റ് വീശിയ ഇദ്ദേഹം ഏതൊരു സ്പിൻബൗളറുടെയും പേടിസ്വപ്നമായിരുന്നു പ്രതിരോധത്തിലൂന്നിയും അക്രമണോത്സുക ബാറ്റിംഗും അവസരത്തിനൊത്ത് പുറത്തെടുക്കാനുള്ള പക്വതയായിരുന്നു മധ്യനിരയിൽ അസ്ഹറിനെ വ്യത്യസ്തനാക്കിയത്.
മികച്ച ഫീൽഡർ കൂടിയായിരുന്ന ഇദ്ദേഹത്തിന്റെ ക്യാച്ചുകൾ കളിയിൽ നിന്നും വിരമിക്കുവോളം റെക്കോർഡായി നിലനിന്നു.
ടെസ്റ്റിൽ 105-ഉം ഏകദിനത്തിൽ 156-ഉം ക്യാച്ചുകൾ ഇദ്ദേഹം നേടിയിട്ടുണ്ട്.
അപൂർവമായി ബൗൾ ചെയ്യാറുണ്ടായിരുന്ന ഇദ്ദേഹം ഏകദിനത്തിൽ 12 വിക്കറ്റുകൾ നേടിയിട്ടുണ്ട്.
ടെസ്റ്റ് ക്രിക്കറ്റ് രംഗത്തുള്ള എല്ലാ രാജ്യങ്ങൾ​ക്കെതിരെയും ഇന്ത്യയിലും അതത് രാജ്യങ്ങളിലും കളിച്ച ആദ്യ ക്രിക്കറ്റർ കൂടിയാണ് അസ്ഹർ.
ക്യാപ്റ്റൻ ആയി
തൊണ്ണൂറുകളുടെ തുടക്കം മുതൽ പല തവണ ഇന്ത്യൻ ക്രിക്കറ്റ് ടീമിന്റെ ക്യാപ്റ്റനായിരുന്നു അസ്ഹറുദ്ദീൻ.
103 ഏകദിന മത്സരങ്ങളിലും 14 ടെസ്റ്റ് മത്സരങ്ങളിലും ഇദ്ദേഹത്തിന്റെ നായകത്വത്തിൽ ഇന്ത്യ വിജയംവരിച്ചു.
ഇതിൽ ഏകദിന വിജയങ്ങൾ ഇന്നും മറ്റൊരു ഇന്ത്യൻ ക്യാപ്റ്റനും എത്തിപ്പിടിക്കാനാവാത്തതാണ്.
നാല് ലോകകപ്പ് ക്രിക്കറ്റ് പരമ്പരകളിൽ കളിച്ചിട്ടുള്ള ഇദ്ദേഹം മൂന്നിലും (1992, 96, 99) ഇന്ത്യയെ നയിച്ചു.
1996-ൽ നടന്ന ലോകകപ്പിൽ ഇന്ത്യ സെമിഫൈനലിലാണ് പുറത്തായത്.
തൊണ്ണൂറുകളുടെ അവസാനത്തിൽ, ഫോം നഷ്ടപ്പെട്ടതിനെത്തുടർന്ന് ടീമിൽ നിന്നും പുറത്തായെങ്കിലും പിന്നീട് തിരിച്ചെത്തി.
എന്നാൽ അധികകാലം ടീമിൽ തുടരാനായില്ല.
2000-ൽ ക്രിക്കറ്റ് ലോകത്തെ ഞെട്ടിച്ച കോഴ വിവാദത്തിൽ അസ്‌ഹറും പങ്കാളിയാണെന്ന് കണ്ടെത്തിയതോടെ ഇദ്ദേഹത്തിന് ഐ.സി.സി.യും ബി.സി.സി.ഐ.യും ആജീവനാന്ത വിലക്കേർ​പ്പെടുത്തി .
ഇതോടെ അസ്ഹറിന്റെ കരിയർ ഏതാനും പ്രദർശന മത്സരങ്ങളിലൊതുങ്ങി.
2000 ജൂൺ 3-ന് ധാക്കയിൽ പാകിസ്താനെതിരെയായിരുന്നു അവസാന മത്സരം.
വിടവാങ്ങുമ്പോൾ ഏകദിനത്തിൽ ഏറ്റവും കൂടുതൽ റൺസ് എന്ന റെക്കോർഡും ഇദ്ദേഹത്തിന്റെ പേരിലായിരുന്നു.
ഒന്നര പതിറ്റാണ്ട് നീണ്ട ക്രിക്കറ്റ് ജീവിതത്തിനിടെ പല പുരസ്കാരങ്ങളും ഇദ്ദേഹത്തെ തേടിയെത്തി.
86-ൽ കേന്ദ്രസർക്കാർ ഇദ്ദേഹത്തിന് അർജുന അവാർഡ് നല്കി ആദരിച്ചു.
1985-ലെ 'ക്രിക്കറ്റർ ഒഫ് ദി ഇയർ' അവാർഡ്, 1991-ൽ 'വിസ്ഡൻ ക്രിക്കറ്റർ ഒഫ് ദി ഇയർ' അവാർഡ് എന്നിവയാണ് ഇദ്ദേഹത്തിനു ലഭിച്ച മറ്റു പ്രധാന പുരസ്കാരങ്ങൾ.
ഭാര്യ നൗറീനെ ഉപേക്ഷിച്ച അസ്ഹർ 96-ൽ ബോളിവുഡ് നടിയും മോഡലുമായ സംഗീതബിജലാനിയെ വിവാഹം ചെയ്തു.
ഇപ്പോൾ ഹൈദരാബാദിൽ ഒരു കായിക വിദ്യാഭ്യാസ സ്ഥാപനം നടത്തിവരുന്നു.
അവലംബം പുറത്തേക്കുള്ള കണ്ണികൾ Official Website - Coming Soon Archived 2010-06-17 at the Wayback Machine .
മൊഹമ്മദ് അസ്‌ഹറുദ്ദീൻ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
മൊഹമ്മദ് അസ്‌ഹറുദ്ദീൻ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
IBN Live Archived 2009-02-21 at the Wayback Machine .
മൊഹാലി ഇംഗ്ലീഷ് വിലാസം https://ml.wikipedia.org/wiki/Mohali
തെക്കുകിഴക്കൻ പഞ്ചാബിൽ ചണ്ഡീഗഢ് നഗരത്തിനോട് ചേർന്നുകിടക്കുന്ന ഒരു പ്രധാന പട്ടണമാണ് മൊഹാലി .
ചണ്ഡീഗഡിനോടൊപ്പം മൊഹാലിയും പഞ്ച്കുളയും കൂട്ടി ചണ്ഡീഗഢ് മുന്നു നഗരങ്ങൾ എന്നാണറിയപ്പെടുന്നത്.
സിഖ് ഗുരു ഗുരു ഗോബിന്ദ് സിങിന്റെ മൂത്ത മകൻ അജിത് സിങിന്റെ പേരിൽ ഷാഹിബ്സാദ അജിത് സിങ് നഗർ എന്നും മൊഹാലി അറിയപ്പെടുന്നു .
ഷാഹിബ്സാദ അജിത് സിങ് നഗർ ജില്ലയുടെ ആസ്ഥാനവും മൊഹാലിയാണ്.
പഞ്ചാബ്-ഹരിയാന അതിർത്തിയിൽ സ്ഥിതിചെയ്യുന്ന മൊഹാലി ഇന്ന് അതിവേഗം വളരുന്ന ഒരു വ്യാവസായിക നഗരമാണ്.
പഞ്ചാബ് ക്രിക്കറ്റ് അസോസിയേഷന്റെ രാജ്യാന്തര സ്റ്റേഡിയം മൊഹാലിയിലാണ് സ്ഥിതി ചെയ്യുന്നത് .
2011ലെ സെൻസസ് അനുസരിച്ച് മൊഹാലിയിലെ ജനസംഖ്യ 1,76,158 ആണ് ..
സാക്ഷരത 93.04 %.
സിഖ്,ഹിന്ദു മതത്തിൽപ്പെട്ടവരാണ് ഇവിടെ കൂടുതലായുള്ളത്.
പഞ്ചാബിയും ഹിന്ദിയുമാണ് പ്രധാന സംസാരഭാഷകൾ.
അവലംബം പുറത്തേക്കുള്ള കണ്ണികൾ Mohali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Chandigarh Administration Official Site
മൊഹമ്മെദ് ജാവേദ് ബഹാനൊർ
ഷിയാ മത-പണ്ഡിതനും രാഷ്ട്രീയ നേതാവും 1981 ഓഗസ്റ്റ് 4 മുതൽ 30 വരെ ഇറാന്റെ പ്രധാനമന്ത്രി സ്ഥാനം വഹിച്ച വ്യക്തിയുമാണ് മൊഹമ്മെദ് ജാവേദ് ബഹാനൊർ ( 1933 സെപ്തംബർ-5 –  1981 ഓഗസ്റ്റ്-30).
പ്രധാനമന്ത്രിയായിരിക്കെ 1981 ഓഗസ്റ്റ് 30-ൽ ബോംബാക്രമണത്തിൽ കൊല്ലപ്പെട്ടു.
പ്രസിഡണ്ട് മൊഹമ്മെദ് അലി രാജൈയും ഇതേ അക്രമണത്തിൽ കൊല്ലപ്പെട്ടു.
മൊഹല്ല ക്ലിനിക്കുകൾ
ഇന്ത്യയിലെ കേന്ദ്രഭരണ പ്രദേശമായ ന്യൂഡൽഹിയിലെ പ്രാഥമിക ആരോഗ്യ കേന്ദ്രങ്ങളാണ് മൊഹല്ല ക്ലിനിക്കുകൾ എന്നും അറിയപ്പെടുന്ന ആം ആദ്മി മൊഹല്ല ക്ലിനിക്കുകൾ (AAMC).
ഇവ മരുന്നുകൾ, രോഗനിർണയം, കൺസൾട്ടേഷൻ എന്നിവ ഉൾപ്പെടെയുള്ള അവശ്യ ആരോഗ്യ സേവനങ്ങൾ സൗജന്യമായി വാഗ്ദാനം ചെയ്യുന്നു.
ഹിന്ദിയിൽ മൊഹല്ല എന്നാൽ അയൽപക്കം അല്ലെങ്കിൽ സമൂഹം എന്നാണ് അർത്ഥമാക്കുന്നത്.
ജനസംഖ്യയുമായി ബന്ധപ്പെടുന്നതിനുള്ള ആദ്യ പോയിന്റായി വർത്തിക്കുന്ന  ഈ ക്ലിനിക്കുകൾ സമയബന്ധിതമായ സേവനങ്ങൾ വാഗ്ദാനം ചെയ്യുന്നു, കൂടാതെ സംസ്ഥാനത്തെ ദ്വിതീയ, തൃതീയ ആരോഗ്യ സൗകര്യങ്ങളിലേക്കുള്ള റഫറലുകളുടെ ഭാരം കുറയ്ക്കുന്നു.
2015-ൽ ആം ആദ്മി പാർട്ടി ഗവൺമെന്റാണ് മൊഹല്ല ക്ലിനിക്കുകൾ ആദ്യമായി സ്ഥാപിച്ചത്.
2020-ലെ കണക്കനുസരിച്ച് അത്തരം 450 ക്ലിനിക്കുകൾ നഗരത്തിലുടനീളം സ്ഥാപിക്കുകയും 16.24 ദശലക്ഷത്തിലധികം ആളുകൾക്ക് സേവനം നൽകുകയും ചെയ്തു.
2020ലെ ഡൽഹി നിയമസഭാ തിരഞ്ഞെടുപ്പിന് മുമ്പ് നഗരത്തിൽ ഇത്തരത്തിലുള്ള 1000 ക്ലിനിക്കുകൾ സ്ഥാപിക്കുമെന്ന വാഗ്ദാനമാണ് സർക്കാർ നൽകിയത്.
ലോകാരോഗ്യ സംഘടനയുടെ 2015ലെ കണക്കുകൾ പ്രകാരം, ഇന്ത്യയിലെ ജനസംഖ്യയുടെ 65 ശതമാനത്തിലധികം പേരും ആശുപത്രി ചിലവുകൾക്ക് സ്വന്തം പോക്കറ്റിൽ നിന്ന് പണം നൽകിവരുന്നു.
2017-ൽ ദ ഹിന്ദു റിപ്പോർട്ട് ചെയ്തത് രാജ്യത്ത് 17% പേർക്ക് മാത്രമേ ആരോഗ്യ ഇൻഷുറൻസ് ഉള്ളൂ എന്നാണ്.
ലോകത്തിൽ ആരോഗ്യ സംരക്ഷണത്തിന് സ്വന്തം കയ്യിൽ നിന്നും ഏറ്റവും കൂടുതൽ ചിലവാക്കുന്ന, ആരോഗ്യ ഇൻഷുറൻസിന്റെ ഏറ്റവും കുറഞ്ഞ കവറേജ് ഉള്ള ഇന്ത്യയിലെ താഴ്ന്ന വരുമാനമുള്ള കുടുംബങ്ങൾക്ക്  സാമ്പത്തിക ബാധ്യത കുറച്ച്, യാത്രാച്ചെലവും നഷ്ടപ്പെടുന്ന വേതനവും ലാഭിച്ചുകൊണ്ട് മൊഹല്ല ക്ലിനിക്കുകളുടെ രൂപത്തിൽ സൗജന്യ ആരോഗ്യ സേവനങ്ങൾ നൽകാമെന്നതാണ് ഈ സംരംഭത്തിന് പിന്നിലെ ആശയം.
2017 ഡിസംബറിൽ, ഇന്ത്യയിലെ പ്രശസ്ത കാർഡിയാക് സർജനും നാരായണ ഹെൽത്തിന്റെ സ്ഥാപകനുമായ ഡോ. ദേവി പ്രസാദ് ഷെട്ടി ഡൽഹിയിലെ തോഡാപൂരിലുള്ള മൊഹല്ല ക്ലിനിക്ക് സന്ദർശിച്ചു.
ഡൽഹി സർക്കാർ പൊതുജനങ്ങൾക്ക് നൽകുന്ന ആരോഗ്യ സംരക്ഷണ സൗകര്യങ്ങൾ അദ്ദേഹത്തെ അത്ഭുതപ്പെടുത്തി.
നെൽസൺ മണ്ടേല സ്ഥാപിച്ച സ്വതന്ത്ര ആഗോള നേതാക്കളുടെ അന്താരാഷ്ട്ര സർക്കാരിതര സംഘടനയായ ദി എൽഡേഴ്‌സിന്റെ ചെയർമാനെന്ന നിലയിൽ യുഎൻ മുൻ സെക്രട്ടറി ജനറൽ കോഫി അന്നനും ഡൽഹി മുഖ്യമന്ത്രി അരവിന്ദ് കെജ്‌രിവാളിന് അയച്ച കത്തിൽ മൊഹല്ല ക്ലിനിക്ക് പദ്ധതിയെ അഭിനന്ദിച്ചു.
ബാങ്കോക്കിൽ നടന്ന പ്രിൻസ് മഹിഡോൾ അവാർഡ് കോൺഫറൻസിൽ, ഡൽഹി ആരോഗ്യമന്ത്രി സത്യേന്ദ്ര കുമാർ ജെയിന്റെ അവതരണത്തിന് ശേഷം നോർവേയുടെ മുൻ പ്രധാനമന്ത്രി ഗ്രോ ഹാർലെം ബ്രണ്ട്‌ലൻഡ് പദ്ധതിയെ പ്രശംസിച്ചു.
സിംഗപ്പൂർ ആസ്ഥാനമായുള്ള ഒരു ഇംഗ്ലീഷ് ഭാഷാ ദിനപത്രമായ ദി സ്ട്രെയിറ്റ്സ് ടൈംസ്, മൊഹല്ല ക്ലിനിക്കുകൾ ഹൈടെക് ആണെന്ന് കണ്ടെത്തുന്നു.
അവിടെ മിക്ക പരിശോധനകളുടെയും ഫലങ്ങൾ രണ്ട് മിനിറ്റിനുള്ളിൽ അറിയുകയും രോഗികൾക്കും അവരുടെ ഡോക്ടർമാർക്കും സ്മാർട്ട്ഫോണുകളും ക്ലിനിക്കിന്റെ ടാബ്ലറ്റുകളും വഴി ആക്‌സസ് ചെയ്യുന്നതിനായി അവ ഒരു ഐടി ക്ലൗഡിലേക്ക് അപ്‌ലോഡ് ചെയ്യുകയും ചെയ്യുന്നു.
വാഷിംഗ്ടൺ പോസ്റ്റ് പ്രസിദ്ധീകരിച്ച ഒരു റിപ്പോർട്ടിൽ, "അമേരിക്കയുടെ നഗരങ്ങളിൽ മൊഹല്ല ക്ലിനിക്കുകൾ നിർമ്മിക്കാനുള്ള സമയമായേക്കാം" എന്ന് പറഞ്ഞതായി വാർത്തകളുണ്ടായിരുന്നു.
എന്നാൽ ലേഖനത്തിന്റെ ലേഖകൻ പിന്നീട് തന്റെ വാക്കുകൾ തെറ്റായി ചിത്രീകരിച്ചതിനും തെറ്റായ അവകാശവാദങ്ങൾ ഉന്നയിച്ചതിനും  എഎപി സർക്കാരിനെ വിമർശിച്ചു.
2017-ലെ ഒരു വിജിലൻസ് അന്വേഷണത്തിൽ, ഒരു ഡോകർ മിനിറ്റിൽ 2 രോഗികളെ ചികിത്സിക്കുന്നത് വഴി ആളുകൾക്ക് ലഭിക്കുന്ന ആരോഗ്യപരിരക്ഷയുടെ ഗുണനിലവാരത്തെ കുറിച്ച് ചോദ്യം ഉയർന്നു, ഒരു രോഗിക്ക് അവരുടെ അസുഖം പറയുന്നതിന് മാത്രമല്ല ചികിത്സ ലഭിക്കാനും 36 സെക്കൻഡ് മാത്രമേ ലഭിക്കൂ.
"ആരോഗ്യ വിദഗ്ദ്ധർ കൂടുതലും ഉയർന്നതും ഇടത്തരവുമായ ജാതികളിൽ പെട്ടവരാണ് എന്നതിനാൽ തൊട്ടുകൂടായ്മയുടെ സംഭവങ്ങൾ മൊഹല്ല ക്ലിനിക്കുകളിൽ റിപ്പോർട്ട് ചെയ്യപ്പെട്ടിട്ടുണ്ട്. ഗവേഷകർ "ചേരികളിൽ,  ദലിതർക്കെതിരെ, പ്രത്യേകിച്ച് വാൽമീകികൾക്കും ചാമർമാർക്കും എതിരെ വലിയ തോതിലുള്ള വേർതിരിവ് കണ്ടെത്തിയിട്ടുണ്ട്" ഇത് "ആരോഗ്യ സംരക്ഷണത്തിന്റെ കാര്യത്തിൽ വിവേചനത്തിന് കാരണമായതായി പറയുന്നു, അതുപോലെ ചില ഉയർന്ന ജാതിക്കാരായ വീട്ടുടമസ്ഥർ താഴ്ന്ന ജാതികളിൽ നിന്നുള്ള ആളുകളെ ക്ലിനിക്കുകളിൽ പ്രവേശിക്കുന്നതിൽ നിന്ന് തടയുന്നതായും റിപ്പോർട്ടുകളുണ്ട്.
അവലംബം ↑ {{ cite journal }} :  CS1 maint: unrecognized language ( link ) ↑ ↑ ↑ ↑ ↑ പുറം കണ്ണികൾ യുണൈറ്റഡ് സ്റ്റേറ്റ്സ് നാഷണൽ ലൈബ്രറി ഓഫ് മെഡിസിനിൽ ലേഖനം, ഡൽഹിയിലെ മൊഹല്ല ക്ലിനിക്കുകൾ സ്റ്റാൻഫോർഡ് സോഷ്യൽ ഇന്നൊവേഷൻ റിവ്യൂവിലെ ലേഖനം, മൊഹല്ലയിലെ ആരോഗ്യ സംരക്ഷണം ഡൽഹി സർക്കാരിന്റെ വെബ് പോർട്ടലിൽ ആം ആദ്മി മൊഹല്ല ക്ലിനിക്കുകൾ
മൊഹാവെ കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ വടക്കുപടിഞ്ഞാറൻ കോണിലാണ് മൊഹാവെ കൗണ്ടി സ്ഥിതി ചെയ്യുന്നത്.
2010 ലെ യു.എസ്. സെൻസസ് പ്രകാരമുള്ള ഇവിടുത്തെ ആകെ ജനസംഖ്യ 200,186 ആയിരുന്നു.
കൗണ്ടി സീറ്റ് കിംഗ്മാനും ഏറ്റവും വലിയ നഗരം ലേക് ഹാവാസു സിറ്റി യുമാണ്.
മൊഹാവെ കൌണ്ടി, ലേക്ക് ഹവാസു സിറ്റി-കിംഗ്മാൻ, AZ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയിൽ ഉൾപ്പെട്ടിരിക്കുന്നു.
ഇതു മുഴുവനായിത്തന്നെ ലാസ് വെഗാസ്-ഹെൻഡേർസൻ, NV-AZ കംബൈൻഡ് സ്റ്റാറ്റിസ്റ്റിക്കൽ ഏരിയയിലും ഉൾക്കൊണ്ടിരിക്കുന്നു.
ഗ്രാൻഡ് കാന്യൺ ദേശീയോദ്യനാത്തിന്റെ ഭാഗങ്ങൾ, ലേക്ക് മീഡ് നാഷണൽ റിക്രിയേഷൻ ഏരിയ , ഗ്രാൻഡ് കാന്യൺ-പരാശന്റ് ദേശീയ സ്മാരകം മുഴുവനായും മൊഹാവെ കൗണ്ടിയിൽ ഉൾപ്പെട്ടിരിക്കുന്നു.
കെയ്ബാബ് , ഫോർട്ട് മോജാവെ , ഹുവലാപായ് ഇന്ത്യൻ റിസർവേഷൻ എന്നിവയും ഈ കൗണ്ടിയുടെ പരിധിയിലാണ്.
മൊഹമ്മദ് റേസ പഹ്‌ലവി
മൊഹമ്മദ് റേസ പഹ്‌ലവി ( പേർഷ്യൻ : محمدرضا پهلوی , pronounced [mohæmˈmæd reˈzɒː ˈʃɒːh pæhlæˈviː ] ;26 October 1919 – 27 July 1980) മൊഹമ്മദ് റേസ ഷാ പേർഷ്യൻ : محمدرضا شاه ) ഇറാനിലെ ഷാ ആയിരുന്നു.
1941 സെപ്റ്റംബർ 16 നു ഇറാന്റെ ഷാ ആയി അധികാരമേറ്റെടുത്ത മൊഹമ്മദ് റേസ പഹ്‌ലവി, 1979 ഫെബ്രുവരി 11നു ഇറാനിയൻ ഇസ്ലാമിക് വിപ്ലവശേഷം അധികാരഭ്രഷ്ടനാക്കപ്പെട്ടു.
1967 ഒക്ടോബർ 26നു അദ്ദേഹം ഷാഹൻഷാ (ചക്രവർത്തി) എന്ന നാമം സ്വീകരിച്ചു.
ഇറാനിലെ രാജവംശത്തിലെ രണ്ടാമത്തെയും അവസാനത്തെയും രാജാവായിരുന്നു അദ്ദേഹം.
ഇതുകൂടാതെ അനേകം മറ്റു നാമങ്ങൾ അദ്ദേഹം വഹിച്ചിട്ടുണ്ട്.
ആര്യമെഹർ (ആര്യന്മാരുടെ ദീപം), ബൊസോർഗ് ആർടെഷ്ടാരാൻ(യോദ്ധാക്കളുടെ തലവൻ) തുടങ്ങിയവ.
രണ്ടാം ലോകമഹായുദ്ധത്തിൽ ഇംഗ്ലിഷ്-സോവിയറ്റ് അധിനിവേശം ഇറാനിൽ നടന്ന സമയത്താണ് അദ്ദേഹം അധികാരത്തിലെത്തിയത്.
മൊഹമ്മദ് റേസ ഷായുടെ കാലത്ത് ഇറാന്റെ എണ്ണവ്യവസായം ഭാഗികമായി ദേശീയവത്കരിച്ചു.
ജനാധിപത്യപരമായി അധികാരത്തിലെത്തിയ പ്രധാനമന്ത്രിയായിരുന്ന മൊ ഹമ്മെദ് മൊസദ്ദെഘ് ആണിതിനു നേതൃത്വം വഹിച്ചത്.
എന്നാൽ യു എസ്- യു കെ സഹായത്തോടെ നടന്ന അട്ടിമറിയിലൂടെ മൊഹമ്മെദ് മൊസദ്ദെഘ്  അധികാര ഭ്രഷ്ടനായി.
അതോടെ പാശ്ചാത്യരാജയങ്ങളുടെ എണ്ണ കമ്പനികൾ തിരിച്ചുവന്നു.
മൊഹമ്മദ് റേസ പഹ്‌ലവിയുടെ കാലത്ത് സൈറസ് സ്ഥാപിച്ച പേർഷ്യൻ സാമ്രാജ്യത്തിന്റെ തുടർച്ചയായ 2500ആം വാർഷികം ആചരിക്കുകയുണ്ടായി.
ഈ സമയം മൊഹമ്മദ് റേസ പഹ്‌ലവി ഇറാനിയൻ കലണ്ടർ സൈറസിന്റെ സാമ്രാജ്യരൂപീകരണവുമായി ബന്ധപ്പെട്ട് പരിഷ്കരിച്ചു.
മൊഹമ്മദ് റേസ പഹ്‌ലവി ധവളവിപ്ലവം എന്നപേരിൽ ഇറാനെ ലോകത്തെ ഏറ്റവും വലിയ ലോകശക്തിയാക്കാൻ ഉന്നതമായ സാമ്പത്തിക സാമൂഹിക പരിഷ്കാരത്തിനു ശ്രമംതുടങ്ങി.
രാജ്യത്തെ ആധുനികവത്കരിക്കാനും ചില വ്യവസായങ്ങളെ ദേശീയവത്കരിക്കാനും സ്ത്രീകൾക്ക് സ്വാതന്ത്ര്യം അനുവദിക്കാനും ശ്രമിച്ചു.
ഒരു മതെതര മുസ്ലിം ആയിരുന്ന പഹ്‌ലവിക്ക് മതനേതാക്കളിൽനിന്നും തീവ്രമതവിശ്വാസികളിൽനിന്നും കടുത്ത എതിർപ്പു നേരിടേണ്ടിവന്നു.
പ്രധാനമായി, ഷിയ മതനേതാക്കൾ, തൊഴിലാളിവർഗ്ഗം, എന്നിവർ അദ്ദേഹത്തിന്റെ ശക്തമായ ആധുനികവത്കരണത്തെയും മതേതരവത്കരണവും പാരമ്പര്യവാണിക്കുകളായ ബസാറികളോടുള്ള സമരം, ഇസ്രായേലുമായുള്ള ബന്ധം, അദ്ദേഹത്തിനുചുറ്റുമുണ്ടായിരുന്ന അഴിമതി, അദ്ദേഹത്തിന്റെ കുടുംബം, ഭരണത്തിലുള്ള വരേണ്യവർഗ്ഗം എന്നീ ഘടകങ്ങളുടെ എതിർപ്പ് അദ്ദേഹത്തിനു നേരിടേണ്ടിവന്നു.
ഇറാനിയൻ കമ്യൂണിസ്റ്റ് പാർട്ടിയായ തുദേ പാർട്ടിയെ നിരോധിച്ചതും ഇറാനിയൻ ഇന്റലിജൻസ് ഏജൻസിയുടെ പാർട്ടി ആഭിമുഖ്യത്തെ എതിർത്തതും കൂടുതൽ എതിർപ്പിനു ഇടയാക്കി.
1978ൽ രാഷ്ട്രീയ തടവുകാരുടെ എണ്ണം 2200 ആയിരുന്നു.
മറ്റു പല ഘടകങ്ങളും അദ്ദേഹത്തിനോടുള്ള എതിർപ്പിനു വകവച്ചു.
കമ്യൂണിസ്റ്റു പാർട്ടിയുടെ സ്വാധീനം വർദ്ധിച്ചുവന്നതും ഇസ്ലാമിസ്റ്റുകളുമായി നിരന്തരം നടന്ന സംഘർഷവും അദ്ദേഹത്തിന്റെ ഭരണത്തിനു യു കെ, യു എസ് എന്നീ രാജയങ്ങളുടെ പിന്തുണയും രാജ്യത്ത് അസ്ഥിരത സൃഷ്ടിച്ചു.
ഇത് ഇറാനിയൻ വിപ്ലവത്തിലേയ്ക്ക് നയിച്ചു.
1979ൽ ആണിതു നടന്നത്.
ജനുവരി 17 നു ഇറാൻ വിട്ടു പോകാൻ അദ്ദേഹത്തെ നിർബന്ധിതനാക്കി.
അധികം താമസിക്കാതെതന്നെ, ഇരാനിയൻ രാജഭരണം അവസാനിപ്പിക്കപ്പെട്ടു.
ഇറാനെ ഇസ്ലാമിക് രിപ്പബ്ലിക്ക് ആയി പ്രഖ്യാപിക്കപ്പെട്ടു.
ആയത്തൊള്ള ഖൊമൈനി ആ രാജ്യത്തിന്റെ തലവനുമായി അവരോധിക്കപ്പെട്ടു.
തിരികെ വന്നാൽ തൂക്കിക്കൊല്ലുമെന്നതിനാൽ ഈജിപ്റ്റിലെ പ്രസിഡന്റായ അന്വർ സാദത്ത് അദ്ദേഹത്തിനു രാഷ്ട്രീയ അഭയം നൽകിയതിനാൽ അവിടെവച്ചുതന്നെ അദ്ദേഹം മരണമടഞ്ഞു.
പിന്നീടു ഇറാനിൽ ഷാ അധികാരത്തിൽ വന്നിട്ടില്ലാത്തതിനാൽ അദ്ദേഹത്തെ ഷാ എന്നു തന്നെ വിളിക്കപ്പെട്ടു.
റേസ പഹ്ലവിയുടെ മകനായി ടെഹ്രാനിൽ ജനിച്ചു.
പഹ്ലവി വംശത്തിൽ ഷായുടെ മൂത്ത മകനായിരുന്നു.
അഷ്രഫ് പഹ്ലവി എന്ന ഇരട്ട സഹോദരിയുടെ കൂടെയാണു ജനനം.
മുൻകാലഭരണം എണ്ണ ദേശവത്കരണവും അട്ടിമറിയും
1950ൽ ഇറാനിൽ എണ്ണ പ്രതിസന്ധി നേരിട്ടു.
ഇത് അതുവരെ ഇറാനിയൻ എണ്ണവിപണി നിയന്ത്രിച്ചിരുന്ന അമേരിക്കയുടെയും ഇംഗ്ലണ്ടിന്റെയും എണ്ണക്കമ്പനികൾ ദേശവത്കരിക്കാൻ സർക്കാർ തീരുമാനിക്കുന്നതിലേയ്ക്കു നയിച്ചു.
അന്നു ജനാധിപത്യപരമായി അധികാരത്തിലെത്തിയ പ്രധാനമന്ത്രിയായിരുന്ന മൊഹമ്മെദ് മൊസദ്ദെഘ് ആണിതിനു നേതൃത്വം വഹിച്ചത്.
ബ്രിട്ടന്റെ എണ്ണക്കമ്പനികൾ ദേശസാൽക്കരിച്ചത് ബ്രിട്ടന്റെ സമ്പദ്വ്യവസ്ഥയെ ബാധിച്ചു.
അമേരിക്കൻ കമ്പനികളും ദേശസാൽക്കരണത്തിൽ നഷ്ടമായതിനാൽ അവർ സി ഐ എ യുടെ സഹായത്താൽ അട്ടിമറിശ്രമം നടത്തി പ്രധാനമന്ത്രിയെ താഴെയിറക്കി.
കൊലപാതകശ്രമം Picture of Mohammad Reza Shah in hospital after the failed assassination attempt against him in 1949.
മൊഹമ്മദ് റേസ പഹ്‌ലവിക്ക് കുറഞ്ഞത് രണ്ടു കൊലപാതകശ്രമങ്ങളെ അതിജീവിക്കേണ്ടിവന്നിട്ടുണ്ട്.
മദ്ധ്യകാലം ചക്രവർത്തിയുടെ കിരീട ധാരണം രാജകീയ മുദ്ര വിദേശബന്ധം ആധുനികവത്കരണവും സർക്കാരിന്റെ രൂപീകരണവും പ്രവർത്തനങ്ങൾ ഭരണത്തെപ്പറ്റിയുള്ള വിമർശനം കറുത്ത വെള്ളിയാഴ്ച്ച വിപ്ലവം പ്രവാസം മരണം പ്രാധാന്യം പുസ്തകസഞ്ചയം സ്ത്രീസ്വാതന്ത്ര്യം വിവാഹങ്ങളും കുട്ടികളും ഈജിപ്തിലെ ഫൗസിയ സമ്പത്ത് പുരസ്കാരങ്ങൾ ദേശീയ രാജകീയ പുരസ്കാരങ്ങൾ വിദേശ പുരസ്കാരങ്ങൾ ഗാലറി ഇതും കാണൂ അവലംബം കൂടുതൽ വായനയ്ക്ക്
മൊഹമ്മെദ് അലി രാജൈ ഇംഗ്ലീഷ് വിലാസം https://ml.wikipedia.org/wiki/Mohammad-Javad_Bahonar
1981 ഓഗസ്റ്റ് 2 മുതൽ 30 വരെ ഇറാന്റെ പ്രസിഡണ്ട് സ്ഥാനം വഹിച്ച വ്യക്തിയാണ് മൊഹമ്മെദ് അലി രാജൈ ( 1933 ജൂൺ-15 –  1981 ഓഗസ്റ്റ്-30).
1981 മാർച്ച് 11 മുതൽ ഓഗ്സ്റ്റ് 15 വരെ വിദേശകാര്യ മന്ത്രിസ്ഥാനവും വഹിച്ചിട്ടുണ്ട്.
പ്രസിഡണ്ടായിരിക്കെ 1981 ഓഗസ്റ്റ് 30-ൽ ബോംബാക്രമണത്തിൽ കൊല്ലപ്പെട്ടു.
പ്രധാനമന്ത്രി മൊഹമ്മെദ് ജാവേദ് ബൊഹെനറും ഇതേ അക്രമണത്തിൽ കൊല്ലപ്പെട്ടു.
മൊഹമ്മദ് റാക്കിബ്
കേരള ബ്ലാസ്റ്റേഴ്സ് കളിക്കാരനായ ഒരു ഇന്ത്യൻ ഫുട്ബാളർ ആണ് മൊഹമ്മദ് റാക്കിബ് .
2000 മെയ് 14നു മണിപ്പൂരിൽ ജനിച്ചു.
ആൾ ഇന്ത്യ ഫുട്ബാൾ ഫെഡറേഷൻ അക്കദമിയിൽ പഠിച്ചു.
ഇന്ത്യൻ ആരോസ്, 17 വയസ്സിനുതാഴെയുള്ളവരുടെ ഇന്ത്യൻ ടീം എന്നിവയിൽ അംഗമായി.
ഇപ്പോൾ കേരള ബ്ലാസ്റ്റേഴ്സ് കളിക്കാരനാണ്.
ജീവിതം കേരള ബ്ലാസ്റ്റേഴ്സ്
Rakip represents Kerala Blasters in the ongoing 2018–19 Indian Super League season .
He played their first 5 matches.
Season League Cup Total Division Apps Goals Apps Goals Apps Goals 2018–19 Indian Super League 5 0 0 0 5 0 Blasters total 5 0 0 0 5 0 പുതുക്കിയത്: 02 November 2018 References External sources
മൊഹമ്മദ് കൈഫ്
മൊഹമ്മദ് കൈഫ് ( ഹിന്ദി : मोहम्मद कैफ ) ഉച്ചാരണം ⓘ (ജനനം: 1980 ഡിസംബർ 1) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.
ഇന്ത്യൻ ടീം ജേതാക്കളായ 2000ൽ നടന്ന അണ്ടർ-19 ലോകകപ്പിൽ ഇന്ത്യയെ അദ്ദേഹമാണ് നയിച്ചത്.
ആ ടൂർണമെന്റോടെ അദ്ദേഹം ശ്രദ്ധിക്കപ്പെടുകയും ഇന്ത്യൻ സീനിയർ ടീമിൽ ഇടംനേടുകയും ചെയ്തു.
ആക്രമിച്ചുകളിക്കാനും, പ്രതിരോധിച്ചുകളിക്കാനും പ്രാവീണ്യമുള്ള അദ്ദേഹം അക്കാലത്ത് ഇന്ത്യൻ ടീമിലെ ഏറ്റവും മികച്ച ഫീൽഡർമാരിൽ ഒരാളായിരുന്നു.
ഫീൽഡിൽ, യുവരാജ് സിങ് -മൊഹമ്മദ് കൈഫ് ദ്വയങ്ങളായിരുന്നു അക്കാലത്ത് ഇന്ത്യയുടെ ഏറ്റവും മികച്ച കവർ ഫീൽഡർമാർ.
ബംഗ്ലദേശ് പ്രീമിയർ ലീഗ് ടീമായ ഡുറോന്റോ രാജ്സാഹി ക്ലബ് അദ്ദേഹത്തെ $350,000ന് ലേലത്തിലെടുത്തു.
1980 ഡിസംബർ 1ന് ഉത്തർപ്രദേശിലെ അലഹബാദിലാണ് കൈഫ് ജനിച്ചത്.
അദ്ദേഹത്തിന്റെ പിതാവായ മൊഹമ്മദ് താരിഫ് റെയിൽവേസ് , ഉത്തർപ്രദേശ് എന്നീ ടീമുകൾക്കുവേണ്ടി കളിച്ചിട്ടുണ്ട്..
കൈഫിന്റെ സഹോദരനായ മൊഹമ്മദ് സൈഫ് മദ്ധ്യപ്രദേശ് , ഉത്തർപ്രദേശ് ടീമുകൾക്കുവേണ്ടി കളിച്ചിട്ടുണ്ട്.
നോയിഡ സ്വദേശിയായ പൂജ എന്ന മാധ്യമപ്രവർത്തകയെ 2011 മാർച്ചിൽ അദ്ദേഹം വിവാഹം കഴിച്ചു.
പ്രധാന ടീമുകൾ